Tenzins Gjaco

Tenzins Gjaco (, dzimis ) ir 14. dalailama, pašreizējais Tibetas budisma garīgais līderis. Par dalailamu viņš kļuva 15 gadu vecumā . Līdz 1959. gadam viņš bija Tibetas valdības galva, bet, pēc neveiksmīgas sacelšanās pret Ķīnas Tautas Republikas pārvaldi, aizbēga no Tibetas. Viņam patvērumu sniedza Indija, kur Daramsalas pilsētā dalailama ir izveidojis Tibetas trimdas valdību. Trimdas sākumā dalailama uzstāja uz neatkarīgas Tibetas atjaunošanu, bet vēlāk mīkstināja savu nostāju un pieprasīja "jēgpilnu autonomiju" Ķīnas sastāvā. Dalailama uzstāja uz nevardarbīgas pretošanās metodēm. 1989. gadā Tenzins Gjaco saņēma Nobela miera prēmiju.

2011. gada martā Tenzins Gjaco paziņoja, ka plāno atteikties no savas politiskās darbības un pilnībā nodot Tibetas trimdas valdības vadību vēlētiem pārstāvjiem.

Viesošanās Latvijā 
Tenzins Gjaco ir vienīgais dalailama, kurš viesojies Latvijā. Pirmo reizi Tenzins Gjaco Latvijā viesojās 1991. gadā, otro reizi 2001. gada jūnijā, trešo reizi 2013. gada septembrī, nolasot publisku lekciju "Līdzcietības kultūra" Arēnā Rīga, ceturto reizi 2016. gada oktobrī, piekto reizi 2018. gada jūnijā, vadot mācības Skonto hallē.

Atsauces

Ārējās saites 

 14. dalailamas biogrāfija Nobela prēmijas mājaslapā 

Reliģiskie līderi
Vadžrajāna
Tibeta
Nobela miera prēmijas laureāti